Document ID: 31991R1743

NEUVOSTON ASETUS (ETY) N:o 1743/91,
annettu 13 päivänä kesäkuuta 1991,
asetuksen (ETY) N:o 1323/90 muuttamisesta lampaiden ja vuohien kasvatukselle markkinointivuodesta 1992 myönnettävän erityistuen määrän osalta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 artiklan,
ottaa huomioon komission ehdotuksen(1),
ottaa huomioon Euroopan parlamentin lausunnon(2),
ottaa huomioon talous- ja sosiaalikomitean lausunnon(3),
sekä katsoo, että
asetuksen (ETY) N:o 1323/90(4) 1 artiklassa säädetään markkinointivuodesta 1991 vuoristoalueiden ja eräiden epäsuotuisten alueiden maataloudesta 28 päivänä huhtikuuta 1975 annetussa neuvoston direktiivissä 75/268/ETY(5), sellaisena kuin se on viimeksi muutettuna asetuksella (ETY) N:o 797/85(6), tarkoitetuilla epäsuotuisilla alueilla myönnettävästä kiinteästä tuesta, joka on tarkoitettu korvaamaan lampaan- ja vuohenliha-alan yhteisestä markkinajärjestelystä 25 päivänä syyskuuta 1989 annetun neuvoston asetuksen (ETY) N:o 3013/89(7), sellaisena kuin se on muutettuna asetuksella (ETY) N:o 1741/91(8), 8 artiklan mukaisesti toteutettujen toimenpiteiden, joiden tarkoituksena on vähentää palkkiota uuhta kohden, vaikutukset; sen korvaamiseksi, että markkinointivuoden 1992 perushinnasta, ohjetasosta ja perushinnan ja ohjetason kausiporrastamisesta lampaanliha-alalla 13 päivänä kesäkuuta 1991 annetun neuvoston asetuksen (ETY) N:o 1742/91(9) soveltaminen aiheuttaa palkkion pienenemisen edelleen, on aiheellista nostaa mainittua tukea,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1323/90 1 artiklan 1 kohta seuraavasti:
"1 Direktiivin 75/268/ETY 3 artiklan 3, 4 ja 5 kohdassa tarkoitetuilla epäsuotuisilla alueilla lampaan- ja vuohenlihan tuottajille asetuksen (ETY) N:o 3013/89 5 artiklan mukaisesti laskettujen palkkioiden yksittäisiä määriä on täydennettävä maaseudun kehittämistä koskevan raportin mukaan yksittäisellä tuen määrällä, joka on
- 5,5 ecua uuhta kohden mainitun asetuksen 5 artiklan 2 ja 4 kohdassa tarkoitetuille tuottajille,
- 3,8 ecua uuhta kohden mainitun asetuksen 5 artiklan 3 kohdassa tarkoitetuille tuottajille,
- 3,8 ecua vuohta kohden mainitun asetuksen 5 artiklan 5 kohdassa tarkoitetuille tuottajille,
- 3,8 ecua naaraspuolista lammasta kohden sovellettaessa mainitun asetuksen 5 artiklan 8 kohdan toista alakohtaa,
- 5,5 ecua uuhta ja 4,4 ecua vuohta kohden sovellettaessa mainitun asetuksen 22 artiklan 6 kohdan säännöksiä; tällöin tuki on rajoitettava näillä säännöksillä säädetyt edellytykset täyttäviin eläimiin."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan markkinointivuoden 1992 alusta.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 13 päivänä kesäkuuta 1991.

Labels: 6